Majestatea Sa Margareta și Principele Radu se află într-o vizită de trei zile în Luxemburg.
Custodele Coroanei Române va susține în cadrul acestei vizite aspirațiile europene ale Republicii Moldova. De asemenea, reprezentanții Familiei Regale vor sublinia rolul României în Uniunea Europeană și NATO.
Custodele Coroanei Române și Principele Consort au fost întâmpinați la Aeroportul din Luxemburg în această dimineață de Alexandrina-Livia Rusu, ambasadorul României în Marele Ducat.
Menționăm că angajamentul Coroanei Române pentru parcursul european al Republicii Moldova a fost făcut public încă din anul 2013.